REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/210-21

20. maj 2021. godine

B e o g r a d

Z A P I S N I K

17. SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 19. MAJA 2021. GODINE

 Sednica je počela u 12,20 časova.

 Sednicom je predsedavala Sandra Božić, predsednik Odbora.

 Sednici su prisustvovali: Vuk Mirčetić, Lav Grigorije Pajkić, prof. dr Marko Atlagić, Miloš Terzić, Milica Obradović, Snežana Paunović, Jelica Sretenović, Nataša Mihailović Vacić i Željko Tomić, članovi Odbora.

 Sednici su prisustvovali: Ljubomir Marić (Jovan Kolundžija), Nebojša Bakarec (Ivan Tasovac), Marija Todorović (Aleksandar Čotirić) i Zoran Tomić (mr Jadranka Jovanović), zamenici članova Odbora.

 Sednici nisu prisustvovali članovi Odbora: Milena Popović, Mira Petrović i Rozalija Ekres, kao ni njihovi zamenici.

Predsedavajuća je obavestila članove Odbora da je sednicu sazvala u roku kraćem od tri dana, zbog potrebe da Odbor podnese amandman na Predlog zakona o obnovi kulturno-istorijskog nasleđa i podsticanju razvoja Sremskih Karlovaca.

Na predlog predsedavajućeg, članovi Odbora su, jednoglasno (14 za) usvojili sledeći

D n e v n i r e d

1. Podnošenje amandmana Odbora na Predlog zakona o obnovi kulturno-istorijskog nasleđa i podsticanju razvoja Sremskih Karlovaca, koji je podnela Skupština Autonomne pokrajine Vojvodine.

PRVA TAČKA DNEVNOG REDA: Podnošenje amandmana Odbora na Predlog zakona o obnovi kulturno-istorijskog nasleđa i podsticanju razvoja Sremskih Karlovaca, koji je podnela Skupština Autonomne pokrajine Vojvodine

Predsednik Odbora Sandra Božić upoznala je sve prisutne sa potrebom da Odbor podnese amandman na član 10. Predloga zakona, na osnovu Mišljenja Ministarstva finansija 08 Broj: 011-00-479/2021 od 18. maja 2021. godine, kojim je između ostalog navedeno da je neophodno da predlagač, shodno članu 48. stav 1 . Zakona o budžetskom sistemu dopuni obrazloželje Predloga zakona u delu koji se odnosn na procenu finansijskih efekata koje će primena ovog akta imati na budžst u budžetskoj godini i naredne dve fiskalne godine, kao i to da je član 10. stav 1. Predloga zakona potrebno dopuniti tako što će se propisati plaćanje naknade za fizička i pravna lica koja u komercijalne svrhe koriste naziv, ime i lik zaštićenog kulturnog dobra ili prepoznatljivog dela spomeničke celine na području Sremskih Karlovaca.

Predložila je da tekst amandmana Odbora glasi:

U članu 10. stav 1. Predloga zakona, posle reči: „mogu“ dodaje se zapeta i reči: „uz naknadu”.

Kao razlog za podnošenje ovog amandmana istakla je taj što je članom 10. stav 3. Predloga zakona predviđeno da će visinu naknade iz člana 10. stav 1. Predloga zakona urediti nadležni organ Opštine Sremski Karlovci.

S obzirom na to da naknada nije predviđena članom 10. stav 1. Predloga zakona, predložila je da se st. 1. i 3. člana 10. Predloga zakona usklade, odnosno da se stav 1. člana 10. Predloga zakona dopuni, tako što će se propisati da fizička i pravna lica mogu uz naknadu, u komercijalne svrhe da koriste naziv, ime i lik zaštićenog kulturnog dobra ili prepoznatljivog dela spomeničke celine na području Sremskih Karlovaca.

Nije bilo diskusije.

Odbor je, jednoglasno (14 za) odlučio da podnese amandman na član 10. stav 1. Predloga zakona, u predloženom tekstu.

Odbor je, jednoglasno (14 za) za izvestioca Odbora na sednici Narodne skupštine odredio Sandru Božić.

Sednica je zaključena u 12,23 časova.

SEKRETAR PREDSEDNIK

 Dana Gak Sandra Božić